PRIN สดใส กำไร Q2/60 โต 51.35% พร้อมปันผล 0.06 บ./หุ้น XD 21 ส.ค.นี้
PRIN สดใส กำไร Q2/60 โต 51.35% มาที่ 111.92 ลบ. จากปีก่อนมีกำไร 73.95 ลบ. หลังควบคุมค่าใช้จ่าย-รับรู้รายได้ค่าปรับงานล่าช้า ขณะที่งวด 6 เดือนแรกมีกำไร 155.37 ลบ. เพิ่มขึ้น 32.34% จากปีก่อนมีกำไร 117.40 ลบ. พร้อมปันผล 0.06 บ./หุ้น XD 21 ส.ค.นี้ กำหนดจ่าย 8 ก.ย.60
9 ส.ค. 2560

บริษัท ปริญสิริ จำกัด (มหาชน) หรือ PRIN รายงานผลการดำเนินงานไตรมาส 2/60 สิ้นสุดวันที่ 30 มิ.ย.60 (รวมบริษัทย่อย) ดังนี้

โดยผลการดำเนินงานในไตรมาส 2/2560 บริษัทและบริษัทย่อยมีผลกำไรสุทธิเท่ากับ 111.92 ล้านบาท หรือคิดเป็นร้อยละ 12.78 ของรายได้รวม โดยมีผลต่างเท่ากับ 37.98 ล้านบาท หรือเพิ่มขึ้นร้อยละ 51.36 ในช่วงเดียวกันของปีก่อน สาเหตุเกิดจากบริษัทมีการควบคุมค่าใช้จ่ายในการขายและบริหารได้อย่างมีประสิทธิภาพและเกิดจากการที่บริษัทย่อยแห่งหนึ่งมีการรับรู้รายได้ค่าปรับงานล่าช้าจากผู้รับเหมารายหนึ่ง จำนวน 36.47 ล้านบาท
พร้อมกันนี้บริษัทประกาศจ่ายปันผลจาก งวดดำเนินงานวันที่ 1 ม.ค. 2560 ถึงวันที่ 30 มิ.ย.2560 เป็นเงินสดจำนวน 0.06 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 21 ส.ค.2560 และกำหนดจ่ายเงินปันผลในวันที่ 8 ก.ย.2560